CELEX ID: 32012R0751
Publication Date: 2012-08-16

Document:
KOMISIJOS ĮGYVENDINIMO REGLAMENTAS (ES) Nr. 751/2012
2012 m. rugpjūčio 16 d.
kuriuo ištaisomas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 33 straipsnio 3 dalį ir 38 straipsnio d punktą,
kadangi:
(1)
Komisijos reglamento (EB) Nr. 1235/2008 (2) IV priede, iš dalies pakeistame Įgyvendinimo reglamento (ES) Nr. 508/2012 (3) II priedu, pateikiamas kontrolės įstaigų ir kontrolės institucijų, kurios turi kompetenciją lygiavertiškumo nustatymo tikslais trečiosiose šalyse vykdyti kontrolę ir išduoti sertifikatus, sąrašas;
(2)
į minėtą sąrašą neįtrauktos tam tikros su „CERES Certification of Environmental Standards GmbH“, „Ecocert SA“ ir „Istituto Mediterraneo di Certificazione s.r.l.“ susijusios trečiosios šalys, kodai ir produktų kategorijos. Be to, prie „Ecocert SA“ nepateikta nuoroda į išimtį, taikomą įtrauktiems produktams;
(3)
todėl Reglamento (EB) Nr. 1235/2008 IV priedas turėtų būti atitinkamai ištaisytas;
(4)
siekiant teisinio tikrumo, šis reglamentas turėtų būti taikomas nuo Įgyvendinimo reglamento (ES) Nr. 508/2012 II priedo taikymo dienos;
(5)
šiame reglamente numatytos priemonės atitinka Ekologinės gamybos reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1235/2008 IV priedas ištaisomas pagal šio reglamento priedą.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2012 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. rugpjūčio 16 d.

EuroVoc Classification:
Level 1: 100147
100157
100143
Level 2: 100191
100171
100257
100193
100194
Level 3: 2488
3489
614
2735
11
All Descriptors: 2300
2771
3191
6268
6790